بادية ذي بدء أود أن أشكر الأخوان والاخوات الذين قاموا بالتعليق سابقا وأقوول لهم ( كفيتوا ووفيتوا ) 
 بالنسبة لي فبعزف على كيبوردي بكل شتى أنواع الذم والسب لهالمطعم الفاشل ( أخيس بوفية أنظف وألذ أكل منه ) 
 في يوم من الأيام أشتهيت أكل إيطالي وقلت بدخل بيتزا هت بحكم إنه أقرب شيء للبيت ومالي خلق مشاوير ولأن إعلاناته حارقة التي في حراق قلت شكله يجنن وأروح لهم طبعا أستقبال مافيه ولا فيه أهتمام يالله بعد الموت جانا جرسون هندي معفن ماأدري بنقالي ونفسه خايسة ويأخذ الطلبات ( بيتزا , فوتشيني الفريدو , سلطة سيزر وصحن المقبلات اللي يجي فيه أجنحة الدجاج ) 
 لما قلنا له سلطة قال أخذوها من بوفيه السلطات قلت انا ابي سلطة طازجة مو معروضة من صباح ربي والله ويلطعونا كأنهم يسووون ذبيحة ويجيبون لنا هذيك السلطة اللي كرهت السلطات من بعدها ولا صحن المقبلات يوم شفته وتقلب كبدي الأجنحة فيها ريحة وكأنها صراصير تكرمون مقلية وباين أنها بايتة والزيت ماغير له سنة سكت جابوا لنا البيتزا والفوتشيني اللي لما ذقتها كرهت الي يومكم هذا الفوتشيني يمين بالله ماعاد ابيها من بعدهم حسبي الله عليهم جرامات زبدة فيها وتسبح بالكريمة اللي هي بالأساس شكلها قشطة وخياس خياس يفقع الرأس ولا البيتزا مافيها طعم بيتزا الأتراك اللي يسووونها بأية مطعم عادي 
 طبعا ماتعشيت ولاعت كبدي إلا تجيني المفاجأة قيمة الفاتورة تتعدى المبلغ المعقوول للفاتورة نفسه على ايش واقلب واشووف قلت ابي المسؤول ويجيني هذاك السعودي اللي ويقول انا المشرف ( يصرفني بس سلكت له ) قلت هالفاتورة على وشو يوم أنكم صاكينا بهالمبلغ قال مبلغ فاتورتكم كذ1 والخدمة كذا !!!! قلت أية خدمة قال خدمة الجرسون لكم قلت وش خدمنا به ماغير خذ الطلبات وجاب الصحون وانتهينا ليه جالس يأكلنا ؟!!! 
 لعنبوهم خدمتهم أغلى من الفاتورة نفسها ؟!!! قلت بأية حق قال لو اطلعتي ع المنيو عدل بتحصلينا كاتبين الشيء هذا قلت حتى لو أرقى المطاعم ماتسوي كذا قال هذي شركة كبيرة وسياستها كذا وأخذ المنيو وأقلب إلا هم كاتبينه بخط صغير زرقاء اليمامة ماتشوفه وأدفع واانا اتحلطم وأحلف ايمان ماأرجع لهالمطعم الفاشل القبيح مرره ثانية يعني أوول مطعم بالبلاك ليست جعله بحريقه